OpenLLM-France/wikimedia huggingface dataset:
# Zulfikar Ali Bhutto

Zulfikar Ali Bhutto (urduz: ذوالفقار علی بھٹو‎, sindhiz: ذوالفقار علي ڀُٽو, zʊlfɪqɑːɾ ɑli bʱʊʈːoː; Larkana, 1928ko urtarrilaren 5a - Rawalpindi, 1979ko apirilaren 4a) Pakistango politikaria izan zen. Ayyub Kanen ministroa izan zen 1958tik aurrera, baina oposiziora igaro zen 1966an. Bangladesh (Ekialdeko Pakistan deitua) bere buruaren jabe geratu zenean (1971), biziki borrokatu zen bangladeshtarren burujabetzaren aurka. Urte berean, Yahya Khanek agintean ezarri zuen berriz ere. 1973an konstituzio berri bat eman zuen bozketara, eta lehendakari kargua utzi ondoren Lehen Ministro bihurtu zen. Zia Ul-Haq jeneralak agintetik egotzi zuen 1974an aurkari politiko bat hil zuelako. Gero auzitara eraman, hiltzera kondenatu eta hil egin zuten 1979an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q131355
* Multimedia: Zulfikar Ali Bhutto / Q131355
# Mohammad Reza Pahlavi

Mohammad Reza Pahlavi (persieraz: محمدرضا پهلوی‎, Mohammad Rezā Pahlavi; Teheran, 1919ko urriaren 26a - Kairo, Egipto, 1980ko uztailaren 27a), Mohammad Reza Xah (persieraz: محمدرضا شاه‎, Mohammad Rezā Šāh) ere deitua, Irango xah edo enperadorea izan zen, 1941etik 1979ra.

## Bizitza

Reza Xah Pahlaviren seme zaharrena zen. Suitzan hezi zuten, eta 1935ean itzuli zen Irana. 1941ean egin zuten enperadore, Sobietar Batasunak eta Britainia Handiak Iran okupatu eta haren aita, nazien laguntzailea zela-eta, aginpidetik kendu ondoren. 1946an erretiratu ziren sobietarrak eta britainiarrak Irandik, eta Amerikako Estatu Batuek enperadorea bere alde jartzea lortu zuten. Petrolioaren ustiakuntzak garrantzi handia hartu zuen berehala.
1950retik aurrera, gatazka latzak izan ziren xaharen eta Mohammad Mosaddeq ministro nazionalistaren artean; 1951n Mosaddeqek, Irango Parlamentuan, petrolioaren nazionalizazioa lortu zuen, baina gorabehera askoren ondoren, Mohammad Rezak Mosaddeq kargutik kendu eta baliorik gabe utzi zuen neurri hura, Estatu Batuen interesen alde betiere. Estatu Batuek emaniko laguntzez baliatu zen Irango modernizazioari ekiteko, eta ezkerreko politika-mugimendu oro ezabatzeko. 1970retik aurrera, harreman estuagoak izan zituen Sobietar Batasunarekin eta Ekialdeko Europako herriekin eta, ondoren, Txinarekin. Neutraltasuna aldarrikatu zuen kanpo arazoetan, eta lehen bezain irmo iraun zuen Irango ezkertiarren zapalkuntzan.
1978an, herri xehearen egoera zailaz baliatu ziren buruzagi xiiak, Mendebaldeko gizarte-moldeak barneregi zituen Irango aginpideaz jabetzeko, eta 1979ko urtarrilean Ruhollah Khomeinik, Parisko erbestean zen aiatola xiiak, Irango buruzagitza hartu zuen. Mohammad Rezak Egiptora jo zuen, eta Kairon hil zen, 1980an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q128245
* Multimedia: Mohammad Reza Pahlavi / Q128245
# Shirin Ebadi

Shirin Ebadi (persieraz: شیرین عبادی‎; Hamadan, Iran, 1947) Irango abokatu bat da, giza eskubideen defedentzailea, batez ere haur eta emakumeen eskubideen kasua. Bakearen Nobel Saria jaso zuen 2003 urtean.
1965ean tokia lortua zuen Teherango Unibertsitateko Zuzenbide Fakultatean. Epaile kargua erdietsi zuen 1970eko martxoan, eta hurrengo urtean doktoregoa jaso zuen. 1975ean Teherango Auzitegiko adar bateko presidentzia lortu zuen, lehen emakumezko irandarra hori lortzen.
1979ko Irango iraultza islamikoan kontserbadore islamikoek ez zuten epailerako emakumerik onartzen, eta kargua txikitu zioren Ebadiri: aditu judizial moduko postu batean lan egin behar izan zuen, baina azkenean, 1992an, funtzionaritza judiziala utzi eta abokatu lanean hasi zen.

## Erreferentziak

* ↑ (Ingelesez) «The Nobel Peace Prize 2003» NobelPrize.org (Noiz kontsultatua: 2019-10-16).

## Kanpo estekak

* Datuak: Q131152
* Multimedia: Shirin Ebadi / Q131152
# Aga Khan IV.a

Shah Karim Al Hussaini printzea, Aga Khan IV.a (persieraz: شاه کریم حسینی، آقاخان چهارم‎; Geneva, 1936ko abenduaren 13a – Lisboa, 2025eko otsailaren 4a) 49. nizarien imama izan zen. Musulman ismailiarren buruzagi espirituala, Harvardeko Unibertsitatean ikasi zuen. Bere aitona Aga Khan III.aren ondorengoa izan zen eta 1957an hartu zuen kargua.

## Erreferentziak

* ↑ Daftary, Farhad. (2007). The Ismailis: Their History and Doctrines. (2. argitaraldia) Cambridge: Cambridge University Press ISBN 978-0-511-35561-5..
* ↑ Lur entziklopedietatik hartua.
* Datuak: Q311793
* Multimedia: Aga Khan IV / Q311793
# Asghar Farhadi

Asghar Farhadi (persieraz: اصغر فرهادی‎, Khomeyni Shahr, Isfahan, 1972ko maiatzaren 7) irandar zinema zuzendaria eta gidoilaria da. Bi aldiz eskuratu du Ingelesa ez den hizkuntza batean egindako film onenaren Oscar Saria: Jodái-e Náder az Simin (2011) eta Forušande (2016) filmengaitik.

## Filmografia
### Film luzeak

* 2003 - Raghs dar ghobar
* 2004 - Shahr-e ziba
* 2006 - Chaharshanbe surí
* 2009 - Dar bare-ye Elí
* 2011 - Jodái-e Náder az Simin
* 2013 - Le Passé
* 2016 - Forušande
* 2018 - Todos lo saben
* 2021 - A Hero

## Kanpo estekak

* (Ingelesez) Asghar Farhadi IMDb
* Datuak: Q334242
* Multimedia: Asghar Farhadi / Q334242
# Mohammad-Ali Rajai

Mohammad-Ali Rajai (persieraz: محمدعلی رجایی‎; 1933ko ekainaren 15a - 1981eko abuztuaren 30a) Irango politikari bat izan zen, 1981eko abuztuaren 2tik 4 aste geroago hil zuen arte Irango bigarren presidente izan zena. Lehen ministro ere izan zen Abolhassan Banisadr-en agindupean. Horrez gain, Rajai 1981eko martxoaren 11tik 1981eko abuztuaren 15era Atzerri Arazoetarako ministroa izan zen, lehen ministro zen bitartean. 1981eko abuztuaren 30ean bonbardaketa batean hil zuten Mohammad-Javad Bahonar lehen ministroarekin batera.
* Datuak: Q310592
* Multimedia: Mohammad-Ali Rajai / Q310592
# Abolhassan Banisadr

Abolhassan Banisadr (persieraz: سید ابوالحسن بنی‌صدر‎; Hamadan, 1933ko martxoaren 22a - Paris, 2021eko urriaren 9a) iraniar politikari eta idazlea izan zen. Irango lehenbiziko presidentea izan zen 1980tik 1981era.
Bere aita Ruhollah Khomeiniren inguruko ayatollah bat izan zen. Abdolhassanek finantza eta ekonomia ikasketak egin zituen Sorbonako Unibertsitatean. Xahren aurkako ikasle mugimenduetan esku hartu zuen eta bi aldiz atxilotu zuten. Ondoren, Khomeinik zuzendutako erresistentzia taldera batu zen eta bere aholkularietako bat izan zen.
1979ko Irango Iraultzaren ondoren, Finantza ministro izendatu zuten, eta bitarteko gobernuko Kanpo Arazoetarako ministro. 1980ko otsailean Irango presidente izendatu zuten lau urterako. Urte horretan bi helikoptero istriputik bizirik atera zen. Khomeinik komandante buru izendatu zuen Iran-Irak Gerran.
Irango Parlamentuak auzipetu egin zuen 1981eko ekainean. Arrazoia ayatollahen boterearen aurka egotea izan zen. Banisadrek Frantziara ihes egitea lortu zuen eta bertan asilo politikoa jaso zuen. 1981eko urrian Irango Erresistentziaren Kontseilu Nazionala sortu zuen.

## Liburuak

* Touhid Economics, 1980
* My Turn to Speak: Iran, the Revolution and Secret Deals With the U.S.. Washington, D.C.: Potomac Books, 1991. ISBN 0-08-040563-0. Le complot des ayatollahs. Paris: La Découverte, 1989
* Le Coran et le pouvoir: principes fondamentaux du Coran, Imago, 1993
* Datuak: Q273866
* Multimedia: Abolhassan Banisadr / Q273866
# Ismail I.a

Ismail I.a (persieraz: اسماعیل یکم‎, Ismāʿīl, azerbaijaneraz: Ismayıl; Ardebil, 1487ko uztailaren 17a-Tabriz, 1524ko maiatzaren 23a) Irango xah eta 1736ra arte iraungo zuen safaviden dinastiaren sortzailea izan zen. 1500. urtean Ismail Irango Azerbaijanen bere kanpaina hasi zen imamiarren safaviden ordenako xekea bezala, eta 1509an Iran osoa bateratu zuen. Dinastiako lehen xah izan zen eta 1501 eta 1524 bitartean Persiako erregea. Alevitek gidari espiritual bat bezala gurtzen dituzte, eta funtsezko papera izan zuen xiismoaren adar imamiarren garapenean.
Ismail I.a, Khatā'ī izengoitiarekin, poeta emankorra ere izan zen eta, neurri handi batean, persieraren eta azerbaijaneraren garapen literarioan lagundu zuen.

## Familia

Zuhaitz genealogikoa :
Parikhan Khanum (1506–1540)
Mohammad Khodabanda
Ismail II.a
Pari Khan Khanum
Zeynab Begum
Shaykh Junayd
Tahmasp I.a
Shaykh Haydar
Maryam Begum
Khadijeh Begum
Elkas Mirza
Ismail I.a
Haydar Mirza Safavi
Uzun Hassan
Halima Begum
Suleiman Mirza
Despina Khatun
Ali Mirza
Ibrahim Mirza
Bahram Mirza
Badi-al Zaman Mirza Safavi
Sam Mirza
Mahinbanu Sultan :

## Erreferentziak

* ↑ Ismāʿīl I, Encyclopædia Britannica, online ed., 2011
* ↑ Woodbridge Bingham, Hilary Conroy, Frank William Iklé, A History of Asia: Formations of Civilizations, From Antiquity to 1600, and Bacon, 1974, p. 116.
* ↑ Massoume Price, Iran's Diverse Peoples: A Reference Sourcebook, ABC-CLIO, 2005, 66. orr., ISBN 978-1-57607-993-5
* Datuak: Q214559
* Multimedia: Ismail I / Q214559
# Layal Abboud

Layal Mounir Abboud (arabieraz: ليال عبود‎:layāl ˈabˈboud; Libano, 1982ko maiatzaren 15a) pop abeslari, soinu-poeta liriko eta dantzari bat da. Horrez gain, lan humanitarioak egiten dituen enpresaburua ere bada.

## Erreferentziak

* Datuak: Q12237722
* Multimedia: Layal Abboud / Q12237722
# Ebrahim Raisi

Ebrahim Raisolsadati —persieraz: سید ابراهیم رئیس‌الساداتی‎), ezagunagoa Ebrahim Raisi izen-deiturez —persieraz: ابراهیم رئیسی‎— (Maxhad, Iran, 1960ko abenduaren 14a – Varzegan, Iran, 2024ko maiatzaren 19a) alfakia eta Printzipalistak alderdiko politikaria izan zen. Irango Islamiar Errepublikako presidentea izan zen 2021eko abuztuaren 3tik 2024ko maiatzaren 19an helikoptero istripu batean hil zen arte.

## Erreferentziak

* ↑ Alberdi, Iosu. (2021-06-20). «Ebrahim Raisi aise gailendu da Irango presidentetzarako bozetan» Berria (Noiz kontsultatua: 2024-05-19).
* ↑ «Iranek hiltzat jo du Ebrahim Raisi presidentea» Berria 2024-05-20 (Noiz kontsultatua: 2024-05-20).

## Kanpo estekak

* Datuak: Q5947347
* Multimedia: Ebrahim Raisi / Q5947347
# Garbitasuneko Haurrideak

Garbitasuneko Haurrideak (arabieraz: إخوان‌ الصفا‎, Ikhwān Al-Ṣafā) Basoran, Irak, IX. eta X. mendean aktiboa izan zen filosofi musulmanen sozietate sekretu bat izan zen. Filosofoak nortzuk izan ziren ez da inoiz argi egon.
Euren irakaspen esoterikoak eta filosofia gutun formatuan landu zuten, eta Garbitasuneko Haurrideen Entziklopdia garatu zuten (Rasā'il Ikhwān al-ṣafā'), 52 gutun biltzen zituen liburu handi bat, beste hainbat entziklopediaren gaineko eragina izan zuena. Akademiak ikerketa luzeak egin ditu Haurrideak nortzuk ziren jakin ahal izateko.

## Erreferentziak

* ↑ «Garbitasuneko Haurrideak» www.ivap.euskadi.eus (Noiz kontsultatua: 2024-06-13).
* ↑ «تحميل كتاب جماعة إخوان الصفا pdf - مكتبة نور» web.archive.org 2021-09-05 (Noiz kontsultatua: 2024-06-13).
* ↑ Bailey, Harold Walter; Gray, Basil; Frye, Richard Nelson. (1975). The Cambridge history of Iran. Cambridge university press ISBN 978-0-521-20093-6. (Noiz kontsultatua: 2024-06-13).

## Kanpo estekak

* Datuak: Q1995603
* Multimedia: Brethren of Sincerity / Q1995603
# Martin Van Geneugden

Martin Van Geneugden (Zutendaal, 1932ko urtarrilaren 21a - Genk, 2014ko uztailaren 6a), txirrindulari belgikarra izan zen, profesionala 1953tik 1963ra.
Frantziako Tourrean sei etapa irabazi zituen, zazpi parte hartzeetan.

## Palmaresa

1950
* Belgikako errepideko txapelketa amateur
1953
* Sei Probintzietako Zikuituko etapa 1
* Paris-Valenciennes
* Frantziako Tourreko etapa 1
* Omloop van de Fruitstreek
* 2. De Drie Zusterstedenen
* 2. Flandriako Tourrean (independenteentzako)
* 3. Brusela-Liejan
1954
* Dauphiné Libéréko etapa 1
* 2. Paris-Limogesen
* 4. Flèche Wallonnen
1955
* 3. Nationale Sluitingsprijsean
1956
* 2. De Drie Zusterstedenen
* 3. Tourcoing-Dunkerque-Tourcoingen
1957
* Hoegaarden-Anberes-Hoegaarden
* 3. Paris-Limogesen
* 3. Hainauteko Tourrean
* 3. Hesbayeko Tourrean
* 4. Lieja-Bastogne-Liejan
1958
* Fichtel & Sachs Sari Nagusia
* Frantziako Tourreko 2 etapa
* Omloop van Midden-België
* 3. Hiru Herrialdeetako Garaikurrean
* 4. Het Volken
1959
* 5. Belgikako Itzulian
* 6. Het Volken
1960
* Frantziako Tourreko 2 etapa
* Omloop van de Fruitstreek
* Omloop van Limburg
1961
* Alemaniako Itzuliko etapa 1
* Frantziako Tourreko etapa 1
* Linburgoko Tourra
* Omloop van de Fruitstreek
* 4. Milan-Turinen
1962
* Alemaniako Itzuliko 3 etapa
* Belgikan Zehar eta etapa 1
* Romandiako Tourreko etapa 1
* 3. Paris-Bruselan
* 5. Flèche Wallonnen
* 5. Flandriako txapelketan
1963
* Tour du Condroz
* 4. Sardiniako Giroan eta etapa 1
* 4. Gante-Wevelgemen

## Sailkapen orokorra Itzuli Handietan

| Lasterketa | 1953 | 1954 | 1955 | 1956 | 1957 | 1958 | 1959 | 1960 | 1961 | 1962 | 1963 |
| Italiako Giroa | - | - | - | - | - | - | UT | - | UT | UT | - |
| Frantziako Tourra | 34. | - | - | - | UT | 27. | 53. | UT | 61. | - | 56. |
| Espainiako Vuelta | - | - | - | - | - | - | - | - | - | - | 46. |
-: Ez zuen parte hartu UT: Utzi, ez zuen amaitu

## Erreferentziak

* ↑ « Ex-renner Martin Van Geneugden (82) overleden »

## Kanpo estekak

* Martin Van Geneugden - ProCyclingStats
* Datuak: Q3295668
* Multimedia: Martin Vangeneugden / Q3295668
# NGC 5231

NGC 5231 galaxia bat da, Virgo konstelazioan. Albert Marthek aurkitu zuen 1864ko apirilaren 30an.

## Erreferentziak

* ↑ «NGC 5231» spider.seds.org (Noiz kontsultatua: 2019-12-28).
* ↑ «New General Catalog (NGC) 5231» cseligman.com (Noiz kontsultatua: 2019-12-27).

## Kanpo estekak

* NGC 5231 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q1117925
* Multimedia: NGC 5231 / Q1117925
UGC objektuak
# Robert Van Eenaeme

Robert Van Eenaeme (Gante, 1916ko abuztuaren 27a – Marche-en-Famenne, 1959ko martxoaren 8a) belgikar txirrindularia izan zen.

## Palmaresa

1935
* 3. Franco-Belgikar Zirkuituan
1936
* Gante-Wevelgem
* 3. Franco-Belgikar Zirkuituan
1937
* Gante-Wevelgem
1942
* Flandriako txapelketa
* Omloop van België eta etapa 1
* 3. Flandriako Tourrean
1943
* De Drie Zustersteden
* 2. Flandriako txapelketan
* 2. Zottegem Hiriko Sari Nagusian
* 3. Belgikako errepide txirrindularitzako txapelketan
* 3. Scheldeprijsean
1945
* Gante-Wevelgem
* 3. Het Volken

## Kanpo estekak

* Robert Van Eenaeme - ProCyclingStats
* Datuak: Q305205
# Claire Colebrook

Claire Colebrook, edo Claire Mary Colebrook (Australia, 1965eko urriaren 25a) feminista eta kultur teorialaria da. Edwin Erle Sparks ingeles irakaslea Pennsylvania State Universityn.
Gilles Deleuzeri buruzko hainbat lan argitaratu ditu: ikusizko arteak, poesia, queer teoria, literatura garaikidea, teoria, ikerketa kulturalak eta kultura bisuala. Open Humanities Press-en "Klima Aldaketari buruzko Liburu Kritikoen Serieak" argitaratu ditu (Tom Cohen-ekin batera).

## Bizitza

Colebrook Melbourneko Unibertsitatean Arteetan lizentziatu zen (1987), Australian National University-n Bachelor of Letters bat eskuratu zuen (1989) eta Ph.D. bat lortu zuen Edinburgoko Unibertsitatean (1993).

## Lanak
### Argitaratutako zenbait liburu

* New Literary Histories (1997)
* Ethics and Representation (1999)
* Deleuze: A Guide for the Perplexed (1997)
* Gilles Deleuze (2002)
* Understanding Deleuze (2002)
* Irony in the Work of Philosophy (2002)
* Gender (2003)
* Irony (2004)
* Milton, Evil and Literary History (2008)
* Deleuze and the Meaning of Life (2010)
* William Blake and Digital Aesthetics (2011)

### Lankidetzan

* Theory and the Disappearing Future Tom Cohen eta J. Hillis Miller (2011)
** Koeditore gisa:
* Deleuze and Feminist Theory Ian Buchananekin (2000)
* Deleuze and History Jeff Bellekin (2008)
* Deleuze and Gender Jami Weinsteinekin (2009)
* Deleuze and Law Rosi Braidotti eta Patrick Hanafinekin (2009)

## Ohoreak
### Bekak eta sariak

* British Academy Overseas Conference Award (2004)
* British Academy/Australian Academy Joint Award (David Bennett doktorearekin) (2006)
* Carnegie Trust Fund (2006)
* British Academy Small Grant (2006)
* Huntington Library Fellowship (2007)
* Arts and Humanities Research Council (2007)
* Goldsmiths College (2008)
* Archive and Knowledge Transfer (2008)
* Irakasle bisitari ospetsua, Friedrich Schlegel Graduatuen Eskola, Unibertsitate Librea, Berlin (2010)

## Erreferentziak

* ↑ Colebrook, Claire. Library of Congress.

## Kanpo estekak

* Claire Colebrook's e-book: Death of the PostHuman: Essays on Extinction, v. 1 en Open Humanities Press.
* Claire Colebrook's e-book: Sex After Life: Essays on Extinction, v. 2 en Open Humanities Press.
* La Dra. Colebrook, en la Universidad Yale, 6 de noviembre de 2017, 74 min, Youtube
* Claire Mary Colebrook, profesora de inglés, filosofía y estudios sobre mujer, género y sexualidad
* Datuak: Q14948907
# Abaltzisketako zaldi lasterketa

Abaltzisketako zaldi lasterketa :
| Antolatzailea | Abaltzisketako Udala |
| Sorrera | 2000 |
| Ibilbidea | Amezketa-Abaltzisketa |
| Distantzia | 2.500 m |
| 2024ko Txapelduna | |
Abaltzisketako zaldi lasterketa 2000. urteaz geroztik Abaltzisketan jokatzen den zaldi-lasterketa da, gaur egun Euskal Herriko herrietan jokatzen den erreferentziazko lasterketa hain zuzen ere. Ekainean, San Joan jaien barnean egiten den ekitaldia da.

## Ibilbidearen ezaugarriak

Amezketatik abiatu eta Abaltzisketan du helmuga lasterketak. Korrika, errepide gainean egiten da, 2,5 kilometrotako distantzian eta aldapa gora. Lau minututik beherako lasterketa izaten da.
COVID-19 pandemiak eraginda 2020 eta 2021 urteetan ez zen jokatu.

## Azken irabazleak

| Urtea | Irabazlea |
| 2017 | Joxe Migel del Pozo |
| 2018 | Joxe Migel del Pozo |
| 2019 | Eneritz Etxabe |
| 2020- 2021 | ez zen jokatu |
| 2022 | ? |
| 2023 | Luis Veras Acosta |
| 2024 | ? |

## Erreferentziak

* 1 2 «Aurten ere zaldi lasterketa antolatu da Abaltzisketan - Abaltzisketa» 28kanala.eus (Noiz kontsultatua: 2024-07-05).
* 1 2 «Abaltzisketako zaldi lasterketa» EITB (Noiz kontsultatua: 2024-07-05).
* ↑ «Amezketatik Abaltzisketara zaldi gainean - Tolosaldea» Tolosaldeko ataria (Noiz kontsultatua: 2024-07-05).
* ↑ «Zaldi gainean lasterka Abaltzisketara - Abaltzisketa» Tolosaldeko ataria (Noiz kontsultatua: 2024-07-05).
* ↑ (Gaztelaniaz) YARZA. (2018-06-27). «Zaldi lasterketa jendetsua Abaltzisketan» El Diario Vasco (Noiz kontsultatua: 2024-07-05).
* ↑ «Eneritz Etxabek irabazi du Abaltzisketako zaldi lasterketa - Zumaia» Zumaiaguka.eus (Noiz kontsultatua: 2024-07-05).

## Kanpo estekak

* Datuak: Q127121778
# Kristofer Uppdal

Kristofer Oliver Uppdal (Beitstad, 1878ko otsailaren 19a – Oppdal, 1961eko abenduaren 26a) norvegiar idazlea izan zen.
Umetan artzain aritu zen, eta gero meatzari eta eraikuntzako langile. 1907an Norsk Hydro konpainian hasi zen lanean eta 1910etik aurrera Rjukaneko lantegian.
1910ean "Ved Akerselva" ("Aker ibaiaren ondoan") istorio laburren liburua argitaratu zuen. "Dansen gjenom skuggeheimen" ("Itzalen lurraldean zeharreko dantza") izeneko hamar liburukiko eleberri epikoen seriearen sarrera izan zen. Bertan langile klasearen sorrera, nekazari jatorritik aldentzea, proletario bihurtzea eta langile mugimenduak deskribatzen saiatu zen. Eleberria honako liburuki hauek osatzen dute:
* (1919) Stigeren
* (1912/1922) Trolldom i lufta
* (1923) Vandringa
* (1920) Kongen
* (1911/1921) Dansen gjenom skuggeheimen
* (1921) Domkyrkjebyggaren
* (1922) I skiftet
* (1914/1923) Røysingfolket
* (1924) Fjelskjeringa
* (1924) Herdsla
Poeta lirikoa ere izan zen, eta "Elskhug" ("Maitasuna") argitaratu zuen 1919an, eta "Altarelden" ("Aldarearen sua") 1920an.
* Datuak: Q2626726
* Multimedia: Kristofer Uppdal / Q2626726
# Ainda Estou Aqui

Ainda Estou Aqui (euskaraz: «Hemen Nago Oraindik») 2024ko Walter Salles brasildar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
1970eko hamarkada Rio de Janeiron. Diktadura garaia da, baina jendeak bere bizimoduari eusten dio. Etxeetako ateak irekiak daude, eta haurrek kalean jolasten dute gurasoen zaintza handirik gabe. Paiva familia hondartzatik gertu dagoen etxe batean bizi da; beti lagunez, musikaz eta elkarrizketez beteta dagoen etxean. Zazpi dira familian: Rubens aita, Eunice ama, eta haurtzaroaren eta nerabezaroaren artean dauden lau alaba eta seme bat. Txakur bat ere badute, eta etxean lan egiten duen emakume bat ere haiekin bizi da. Urtarrileko egun batean, gizon batzuk sartuko dira Paivatarren etxean, pistola eta guzti. Rubensi haiekin joateko agintzen diote, galdera batzuk egin behar dizkiotela esanez. Inork ez daki zer ari den gertatzen, ama kezkatu egiten da, baina ez dute uste garrantzizko zerbait denik. Aitak, ordea, lasai dagoela iruditu arren, familiako kide bakoitzari agur esaten diola dirudi.

## Aktoreak

* Fernanda Torres: Eunice Paiva
* Selton Mello: Rubens Paiva
* Valentina Herszage: Vera Paiva
* Luiza Kozovski: Eliana Paiva
* Maria Manoella:
* Marjorie Estiano:
* Bárbara Luz:
* Cora Mora:
* Gabriele Carneiro da Cunha:
* Olivia Torres:
* Guilherme Silveira:
* Antonio Saboia: Marcelo Rubens Paiva
* Dan Stulbach:
* Thelmo Fernandes:
* Luiz Bertazzo:
* Pri Helena: Zeze
* Fernanda Montenegro: Eunice (2014an)

## Erreferentziak

* ↑ sansebastianfestival.com
* ↑ «Isilpeko heroiak» Berria 2025-02-19 CC BY-SA 4.0 lizentziapean.

## Kanpo estekak

* Datuak: Q124262351
* Multimedia: Ainda Estou Aqui (2024 film) / Q124262351